钦定古今图书集成/理学汇编/学行典/第198卷 > 杨孝
## 钦定古今图书集成/理学汇编/学行典/第198卷 > 杨孝

按《密县志》：“杨孝，字希舜，八月丧父。母朱氏称‘未亡人
割耳矢志。孝少奉母教，或语及母苦节事，辄涕泣不
能言。母疾，祷天愿损己寿延之，遂愈。后二年母卒，水
浆不入口七日，号恸几灭性。既葬，庐墓三年，负土筑
坟。嘉靖庚子，以明经入太学，丞山东邹县，清慎著闻。
迄今子孙繁昌，文行彬郁，是节孝之报也’。”